Banku

Ghanaian cuisine puuni, ***banku*** mini ***akple*** () nyɛla bindiri' shɛli din yina kawana mini banchi moli puuni.  Bɛ yi duɣili n naai,  bɛ puɣiri li mi n niŋ ŋmana ni bee lobanima ni.  Di nyɛla bindiri' shɛli din valinda.

Bɛ zaŋdila kom n gari banchi mɔli mini kawana mɔli ka ŋa laɣim taba ka bɛ niŋ yɛlim biɛla m bahi di puuni k zaŋ n-tam buɣim zuɣu ka zaŋ saɣ' vuɣili n dam li hali ka di m bi bee m mooi. ʒiɛri, bɛ ni n-zaŋ maana n-niŋ kpa' shɛli, bee nanzua ni zahim ka bɛ mali n-diri li.

*Akple* ka nivuɣ' shɛba ban m-be Ghana southern regions yaɣili ŋɔ—Ewenima, Fantenima nti pahi Ga-Dangmenima ban m bɔri pam—tɔ! amaa di lahi nyɛla niriba ban m-be Ghana yaɣa ni di bɔba puuni ni n-diri shɛli. *Banku* nyɛla bindiri' balli shɛli Ga-Dangmenima (Ga bee Dangbe) ni dira, ka naan n chɛ Fantenima gba ni mali di bal' shɛli ka din n-kuui ka bɛ booni li *ɛtsew* la.

## Taarihi
*Banku* nyɛla yu' shɛli din yina Ga-Dangmenima zuliya balli puuni na. Lala yuli ŋɔ, Banku, di nyɛla din n yi Dangbenima yɛltɔɣ' ŋmasuɣu ŋɔ "ba mi ku" puuni na. "Ba" gbunni nyɛla 'vaɣu bee vari'. "Ku" nyɛla yu' shɛli Ga-Dangbenima ni tooi n zooi ka bɛ mali n-tiri bindiri' shɛŋa zaa din mali nahingbana yinsi ka ŋanima duɣibu lahi n ŋmani taba. Taarihi wuhiya ni bɛ daa na n-nyuhirila banku n niŋdi vari ni. Lala yɛltɔɣ' ŋmasuɣu ŋɔ, "ba mi ku" gbunni kuli n nyɛla ku din m-be vari puuni ka saha kana nti saɣim ŋa n lɛbi banku. Di bal' shɛŋa gba m beni ka di mini li yee ŋmani taba amaa ka ŋa gbuna ni yi di ko lala Ga balli maa puuni kamani, *inku* (ŋa gbunni nyɛ kpa' ʒerim Ga balli puuni), *ashanku* (ŋa nyɛ boraade chimda bal' shɛli ka di yuli m boli *tatale*), ni ŋa m pahi pahi ka ŋa yuya bahindiri ni 'ku'.
## Di duɣibu nɛma mini di ni duɣiri shɛm
Banku duɣibu nɛma n-nyɛ kawan' mɔli, banchi, yɛlim, nti pahi kom. Duɣibu nɛn' yinsi ka bɛ mali n-duɣiri *Banku* mini *akple*.

Bɛ pehirila banchi ka n-ŋmahi n-ŋmahi li n zaŋ li n gabi kawana ni n lohi la n neei biɛɣu. Di n neeei biɛɣu, bɛ yɛn n-yaala kawana maa mini banchi maa ka chɛ kom maa n-kpaai bahi.  Din nyaaŋa ka bɛ zaŋ li n chaŋ nti niɛm ka di lɛbi zaɣ' zim zaa. Lala di zim mahili maa ka bɛ yɛn n-ŋɔri zali dabaa ayi zaŋ chaŋ dabaa anu sunsuuni (din n lu saha shɛli ni)  ka di mii. 

Bɛ yɛn n zaŋ kom n-gari lala kawana mini banchi mɔli maa ka zaŋ n tam buɣim zuɣu ni di bi. Saha shɛli din n tam buɣim maa zuɣu, bɛ yɛn m bola saɣ' vuɣili n-damdi li biɛla biɛla hali ka di ti nahi taba n gbaai. Lala saha ŋɔ ka bɛ yɛn n niŋ kom din n saɣinsi n niŋ di puuni ka m bɔ binlɛŋa m pili li ka chɛli ka di kpeei. Di yi n kpeei n naai, ka a lahi n zaŋ saɣ' vuɣili n damdam li hali ka di ti nahi ka m mooi.

Lala ka a kuli yɛn n niŋda hali ka di ti m baligi n saɣi a ni m bɔri li shɛm Di yi nyɛla di na bi m baligi n saɣi a ni m bɔri li shɛm. Di yi ti pa m mooi ka m baligi n saɣisi a ni bɔri li shɛm, ka yi pa n kpulisi bee m puɣi li zaɣ' kpula

Ti paɣirila ti nuhi n-diri *Banku* mini *akple*. Maana ʒiɛri Ewenima ni boli shɛli ni *fetri detsi* la ka ti tooi m mali n-diri. Ti ni tooi lahi n zaŋ ʒiɛri, kpam, bee nanzu' mahili ni nimdi bee zahim n-di li.

## Anfooninima

Akple.jpg|Akple
Banku ne mako.jpg|*Banku* and pepper
Grilled tilapia with banku.jpg|Grilled tilapia with *banku*
Banku soup with crab and fermented maize.jpg|*Banku* with *[[Okra|okro]]* 'okra' stew and crab
BANKU WITH FRIED FISH & HOT PEPPER.jpg|*Banku* with fried fish and hot pepper
A ball of “Akple” tied in a rubber.jpg|A ball of akple tied in plastic
Akple and Borbi Tadi.jpg|Akple (upper right) and borbi tadi
GH local food.jpg|A woman preparing *banku* in Ghana
Turning Banku 3.jpg|Preparing *banku*


## Kundivihira